A NETFLIX SAJÁT GYÁRTÁSÚ SOROZATA
AZ ITT BEMUTATOTT SZEREPLŐK, ESEMÉNYEK ÉS SZERVEZETEK KITALÁLTAK
1. EPIZÓD
AKNA
100% TISZTA SZÉNSAV
A SÖR VALÓDI ZAMATA
Igen. Reggel hét körül már kint lesz a sztori.
De mondtam nekik: „Az összefont ujjak nem jelentenek semmit.
Kérdezzenek meg az utcán bárkit!”
Egyébként sincsenek összefonva.
A csuklóját fogja.
Ezt mondtam: „Egészen biztosan nem járnak.
Jó barátok, akik szeretnek tréfálkozni.”
Maga ezt tréfának nevezi?
Igen. Mondtam, hogy jól kijönnek, és általában így hülyéskednek.
Mármint így viselkednek.
TUTI JÁRNAK
Igaz.
Jól kijöttünk.
De annak már vége.
HAZA AKAROK MENNI
Sebaj.
Megtörtént, nincs mit tenni.
Viszont...
nem csinálhatnánk valamit azzal a kockázással?
Kockázzák ki jobban az arcát?
Nem, nem úgy értem.
A fülbevalót is kikockázták.
Az egész kollekcióból most azt promózom a leginkább.
A kockázást... hogy is mondjam...
Össze kéne zsugorítani, hogy a fülik még látszódjanak.
Sőt, teljes alakos kép kéne.
Úgy a táskám is látszódna,
- meg a cipőm is. - Jó.
Anyagbeszerző! Tudja, mi a dolga?
- Mi? - Fülbevaló, táska, cipő.
Töltse fel velük a raktárt!
Mert vinni fogják, mint a cukrot.
Rendben.
Ki ez? Mi ez a felhajtás?
Ő lenne az? Ő jár Cha Sang-uval?
Kinek képzeli magát? Minek neki annyi testőr?
Nem is néz ki olyan jól.
- Hát nem. - Csak dúsgazdag.
Most mintha a szokásosnál is többet foglalkoznának velem.
Minek bérelt fel testőröket?
Nehogy megtámadják Cha Sang-u dühös rajongói...
„Dühös rajongói”?
Nekik mégis mi okuk van a dühre?
Nyugalom, kisasszony!
Egy nap alatt meglett az éves bevételünk fele.
A részvényeink is emelkednek.
Nézzenek oda! Mekkora sztár lettél!
Ki beszél?
A legidősebb bátyád!
Nincs meg a bátyja száma? Öntelt liba!
Mit akarsz?
Múltkor még egy baseballjátékossal kavartál.
- Focistával. - Vagy focistával.
Most meg egy popsztárral?
- Színésszel. - Színésszel?
Ezért hívtál?
Tudom, hogy teszel a családra,
hisz most is a lejáratásunkon fáradozol,
de nem hallottad a hírt?
Apát ma próbaidőre kiengedték.
Nem érdekel,
eljössz-e az ünnepekre vagy a megemlékezésre,
- de legalább ma benézhetnél. - Ez a számod?
Igen, ez. Mentsd le, az istenért!
Ne változtasd meg, jó?
Ne kelljen az újat is letiltanom.
SZÁM LETILTÁSA
- Rohadjon meg! - Megint kinyomott?
- A szemét! - Ne törődj vele!
Se-ri már évek óta elhidegült a családtól.
Csak azért hívtam, mert apa akarta.
Amúgy miért hívta mára össze az egész családot?
Itt az idő, mi?
- Bejelenti az örököst. - Bejelenti az örököst.
Yoon Jeung-pyeongot,
akit gazdasági bűncselekmény vádjával
vettek őrizetbe márciusban,
283 nap után feltételes szabadlábra helyezték.
Yoon elnök bejelentette lemondási szándékát,
így most az a kérdés, hogy fiai közül
Yoon Se-jun vagy Yoon Se-hyeong
veszi át a vállalat vezetését.
- Uram! - Itt jön!
- Mondjon valamit! - Mit szól hozzá?
- Válaszoljon, kérem! - Nyilatkozzon!
Mi ez?
ÜDVÖZLÜNK ITTHON
Ezt a tofutortát
magának sütöttem, apuka!
Micsoda feleség!
- Gratulálunk, apa! - Igen!
De jó kedved van!
Örülök, hogy apukát szabadon engedték.
Az embereket csak a testvéri viszálykodás izgatja,
meg az, hogy ki kapja meg a céget.
Hát nem szomorú ez?
Elfelejtik, hogy a gazdagoknak is van családja.
Pedig mi is jól kijövünk.
Nem igaz, Sang-a?
Hogyne.
Apropó! Hallom, Se-jun, összebalhéztál a szakszervezet vezetőjével.
Elrendeződött?
Igen, egyezségre jutottak.
Ugyanis szépen megbeszélték a dolgot.
Pontosan.
Amúgy hallottam, Sang-a,
hogy Se-hyeongot jól rászedték.
Mikor?
A részvények pedig 50%-ot zuhantak.
De az, hogy az emberek ezért inkompetensnek tartanak,
rettenetesen dühít.
Csak mert bedőltél egy nagyszabású csalásnak,
máris idiótának neveznek.
Ki nevezi idiótának?
- Hát... - Senki sem vert át.
Csak még nem tudtam elérni a barátomat.
Intézd el,
különben beperelnek a részvényesek.
A magad dolgával törődj!
Apa! Se-jun kiverte egy szakszervezetis fogát!
Majd én állom az implantátumát.
- Dicsekszel? - Mit gondolsz, marha?
- Mi? Te pöcs! - Ne merészelj így nevezni!
- Hol van Se-ri? - Te...
Nem megmondtam, hogy őt is itt akarom látni?
Többször próbáltam hívni,
de úgy tűnik...
letiltott a szemét.
Apa! Örülök, hogy végre kint vagy.
Hallom, hívattál. Mondani akarsz valamit?
Örülnék,
ha visszaköltöznél.
Ez minden?
Nagy kár.
Jól nézel ki.
Vigyázz magadra!
Akkor én most megyek. Csak beköszöntem.
Azt akarom, hogy te vedd át a céget!
- Apa! - Apuka!
Drágám!
Nézd!
Tíz éve, hogy elköltöztél, és saját vállalkozást indítottál.
Láttam, mire vagy képes.
Ezért...
azt akarom, te vezesd helyettem a céget.
- Jó. Megteszem. - Hé!
- Nem tudsz te semmit! - Nem!
Ha átveszem a vállalatot,
új vezérigazgatókat jelölhetek ki?
Természetesen.
Nagyszerű!
Néhány vezérigazgatónk igencsak alulképzettnek tűnik.
Például az, aki bunyóba keveredik az alkalmazottakkal,
akit rendszerint perelnek,
vagy aki tudatlansága révén súlyos károkat okoz a vállalatnak.
Az ilyeneket habozás nélkül el kellene bocsánatunk.
Ezt rád bízom.
Köszönöm.
Viszont kérnék egy kis időt.
Nemrég egy extrémsport-kollekciót dobtunk piacra,
és most el vagyok havazva.
Kell találnom valakit a helyemre.
Rendben. Benézel holnap az irodámba?
Holnap nem érek rá.
Még letesztelünk egy fontos, új terméket.
Akkor...
A legközelebbi közgyűlésen akarom bejelenteni.
Addig beszéljük meg!
Rendben.
Lássatok hát neki a vacsorának!
Jobb, ha megyek, mert még elveszem az étvágyatok.
Maga hol tanult meg siklóernyőzni?
Nem mondtam?
A svájci Interlakenben tettem le a vizsgát.
Értem. Nem lenne elég, ha más letesztelné,
maga pedig csak kapna egy jelentést?
Nemsokára túl elfoglalt leszek.
Egyre feljebb kell kapaszkodnom.
„Felkapaszkodni”? Hová?
Jó magasra.
Már így is elég magasan van. Még feljebb?
Holnap reggel...
tőlem zeng majd a sajtó.
Ne lepődjön meg!
Egy újabb viszony kapcsán?
Nem.
Jól van. Kezdhetjük?
Elég erős a szél.
Megnéztük az előrejelzést, de azért rendben lesz, ugye?
Hong úr!
Miért fúj a szél?
Nem is tudom.
Hogy folyton mozgásban legyen,
és ne álljon meg.
Ha nem fújna a szél,
én sem repülhetnék.
Azért, kérem, vigyázzon magára!
Nagyszerűen csinálod.
Nagyon keményen dolgoztál, Se-ri.
Most pedig szárnyalj!
Micsoda látvány!
Nézd, milyen gyönyörű az erdő,
és hogy zöldellnek a mezők!
Már rég láttam ilyen szépet!
Nahát!
Az a traktor a levegőben repül!
Mi a fene folyik itt?
Jó ég!
KOREAI DEMILITARIZÁLT ÖVEZET ÉSZAKI HATÁRVONAL 1000 M
A KOREAI-FÉLSZIGET BÉKÉJÉÉRT, FELVIRÁGOZTATÁSÁÉRT ÉS EGYESÍTÉSÉÉRT
Ri parancsnok!
A lövésekből ítélve erre tartanak.
Talán egy déli dezertőr.
A célterület tőlünk 400 m-re van.
Mozgás tizenegy óránál. Tízen vannak.
Hat K2-es gépfegyver.
És Tokarev TT-33. Összesen három.
- TT-33? - A mieink.
Hátra!
Még egy lépés, és a helyőrségünk területére érnek.
HELYŐRSÉG: KATONAI ALAKULAT
Adják át őket, és visszavonulunk.
- A mi elvtársaink. - Parancsnok!
Az Állambiztonsági Hivatal engedélyével szarvasra vadászunk.
Csak a tornádó miatt eltévedtünk.
Átlépték a déli határvonalat,
és sírrablás közben kapták el őket.
Tudják bizonyítani?
Ezek hőérzékelő kamerákkal készültek.
Van köztük sebesült?
- Nincs. - Tisztázódott a helyzet.
Tegyük el a fegyvereket!
Hazám becsületére esküszöm, hogy szigorúan megbüntetjük őket.
Ha büntetésről van szó,
a déliek a nyomunkba sem érnek.
Háromra letesszük a fegyvert.
Egy.
Kettő.
Három.
KATONAI RENDŐRSÉG
Alfa Egyes! Térjen vissza! Ne konfrontálódjon!
- Ne konfrontálódjon északkal! - Mennydörgés Egyes!
Hall engem?
Ne konfrontálódjon déllel! Térjen vissza!
Üdvözlöm, uram!
Az ötös osztag készen áll, hogy átadja a sírrablókat,
akiket a demilitarizált övezetben járőrözve fogtunk el.
Ri Jeong Hyeok osztagparancsnok.
Szép volt.
Még valami?
A korábbi tornádó a fákkal együtt
több szögesdrót kerítést is lesodort.
Az elektromos kerítés transzformátora sem működik.
Míg ezeket megjavítják, meg kell erősítenünk
az érintett területek biztonságát.
Valóban.
Holnap lesz? A váltás?
Igen, uram.
Kár. Mozgalmas volt az utolsó napja.
Tornádó, sírrablás.
Nem baj, uram.
Valószínűleg tévedésből
lépték át a déli határvonalat.
Legyünk elnézőek!
A területünkön történt.
Nem vehetjük félvállról.
Maguk is tudják, hogy az állambiztonságiak
küldték őket a demilitarizált övezetbe.
Ez nem fog jól mutatni
a végső kiértékelésüknél.
Szóval az Állambiztonsági Hivatal adta nekik parancsba,
hogy lépjék át a határvonalat, és fosztogassanak?
Ezt akarja mondani?
Természetesen nem, Ri parancsnok.
Megígértem a déli parancsnoknak,
hogy a dolog végére járunk.
Nem akarom megszegni.
Rendben. Tartsa csak be az ígéretét!
De én is megígérek valamit, Ri parancsnok.
Én, Cho Cheol Gang senkivel sem kivételezek a rangja miatt.
Ha bármivel is veszélyezteti a sereg biztonságát,
és én rajtakapom, akkor magának vége.
Bár tudom, sosem vetemedne ilyenre.
Ám azt mondják,
hogy a dolgok és az emberek
állandóan változnak.
Erről szól az élet, nemde?
Jaj, kikészít az az alak!
Ha így pimaszkodik az állambiztonságiakkal,
annak mi is megisszuk a levét!
Ő majd nagymenőnek tűnik,
minket viszont figyelni fognak az állambiztonságiak,
csak azért, mert arcoskodott. Ettől tartok.
Amúgy hogy került Ri parancsnok a helyőrséghez?
Phenjani, így biztos tehetős.
Nem volt neki ott jobb?
Ezért mondják, hogy vigyázni kell a gazdagokkal.
Mindent irányítani akarnak,
hogy élvezhessék Kim tábornok kegyeit.
- Így van. - Jaja.
Ez a bor 1953-as évjáratú.
Még a fegyverszünet előttről.
- Nahát! - Úgy ám.
Egy pohárka ebből a kígyóborból
még a haldoklóba is életet lehel!
- Ez nem bor, ez orvosság. - Orvosság.
Abból én is bevennék egy kupicával!
Naná!
- Tessék! - Köszönöm.
Hajtsd fel! Te is.
De szabad nekünk szolgálatban innunk?
Két hónapon át éjjel-nappal húztuk az igát.
Reggel jön a váltás.
Nem lesz gáz.
- Nem mehet be! - Kérem!
A főnököm...
A főnököm egy nő.
Hé! Elnézést! Várjon!
Istenem!
119 MENTŐSZOLGÁLAT
RENDŐRSÉG
Higgadjon le!
- Nem mehet oda! - Hagyjon!
Álljon meg!
Elnézést! Hé!
- Hol a főnököm? - Nem tudom.
Nem vette fel? Hol a kamera?
- Nem tudtam felvenni! - Akkor meg mit csinált?
Majdnem meghaltam!
- Hol van Yoon kisasszony? - Perelni fogom magukat!
Mi a francról beszél?
Megáll az ész! Ilyen amatőrt!
Mondtam, hogy elég lesz a jelentés.
Miért akarta mindenáron ő csinálni?
Azt mondta, fel akar kapaszkodni.
Milyen magasra jutott, Yoon kisasszony?
Micsoda?
Elájultam?
Egek!
Hol vagyok?
Aú, de fáj!
Miféle hely ez?
Itt Se-ri. Válaszoljon, Hong úr!
Halló?
Mi a franc?
Hol vagyok?
Valamiféle nemzeti parkban?
Istenem! Atyaég!
De magas!
Hahó?
Hahó? Van itt valaki?
Akárki?
Segítség! Hall engem valaki?
Maga is hallotta ezt?
Mi? Én semmit, uram.
Egy női hangot. Mintha sírna.
Ne már! A frászt hozza rám!
Itt Bagoly. Galamb, válaszoljon!
Itt Galamb. Mi történt?
Ide kell jönniük.
A tornádó mindent tönkretett a barikádok körül.
Értettem.
- Parancsnok! - Menjen előre!
Én még körülnézek.
Igenis.
Hahó! Itt vagyok!
Maga katona.
Már a hadsereggel kerestetnek?
- Jelszó! - Mi?
Most mit művel?
Ne közelítsen! Maradjon ott!
Onnan beszéljen!
Jöjjön le!
Bár le tudnék menni!
De mint látja, idefent rekedtem.
Nincs már semmi erőm.
Jól van! Lemegyek. Kicsatolom magam.
Foglalkozása? Neve?
Egy divatcégnek dolgozom.
Nem hiszem, hogy hallott róla.
És mivel csak most találkoztunk, inkább nem mondom el a nevem.
És...
Merész döntést hozott. Isten hozta a Koreai Köztársaságban!
„Koreai Köztársaság”?
Hogy is mondják?
Disszidens. Maga egy észak-koreai disszidens, igaz?
Vagy nem is.
Egy kommunista...
Vagy kém?
Vagy pedig...
egy észak-koreai elit,
akinek egy speciális küldetést
kell itt teljesítenie?
Bármi is legyen, ne féljen, nem fogom feljelenteni.
Nem ártom bele magam mások dolgába. Elég a sajátom.
- Ha megbocsát... - Megállni!
Megálltam. Látja? Állok.
Nézze!
Nem mehetnék haza?
- Hol lakik? - A szöuli Kangnam-kuban, a...
Többet nem árulhatok el.
Az jó messze van.
Majd megoldom, ne aggódjon!
Valami félreértés történt.
Nem én jöttem délre.
- Micsoda? - Hanem maga északra.
Északra? Észak-Koreába?
Abba az Észak-Koreába?
Ne már! Biztos csak ugrat!
Hogy lehet ez...
Komolyan mondja?
Á, csak a bolondját járatja velem!
Ne már!
A demilitarizált övezetben vagyunk, a 38. szélességi foknál.
- Az északi határvonalon. - A DMZ-ben?
Ahol a Demilitarizált övezet: JSA játszódik?
Akkor ez még nem Észak-Korea!
Ez a Koreai Népi Demokratikus Köztársaság területe.
Egy azonosítatlan dél-koreai hatolt be rá.
- Jogi eljárást... - Várjon!
Nem hatoltam be. Nézze!
Siklóernyőztem.
Hétágra sütött a nap.
Aztán a semmiből jött egy tornádó,
és vitt magával mindent,
traktort, disznót, még embereket is.
Engem is elragadt a szél. Utána elájultam.
Itt tértem magamhoz.
Vagyis véletlen volt az egész. Nem tehettem róla.
Értem.
Köszönöm a megértését.
Ezt majd a vizsgálat során is mondja el.
Mi? Miféle vizsgálat?
A törvényeink értelmében
a látogatókat megkötözzük és átvizsgáljuk.
Megkötözik? Meg akar kötözni?
Hajtómű nélküli járművel repült ide.
Nem küldhetjük csak úgy vissza.
És ha rám fogják,
hogy egy dögös kémnő vagyok, vagy egy szexi titkos ügynök,
megkínoznak, és az aodzsi szénbányába küldenek?
Akkor mi lesz velem?
Arra nem kerül sor.
- Biztos benne? - Nem mondhatnám.
Akkor hogy bízzak magában? Maga mit tenne a helyemben?
Nekem mindegy, hogy bízik-e bennem.
Ugyan már!
Ne legyen már ilyen!
Futva nem tart majd sokáig.
Csak engedjen el, kérem!
Remekül futok.
Seperc alatt eltűnök.
- Nem lesz baj. - Megállni!
Ha futni hagy, azzal megmenti az életem.
- Várjon! Az ott aknamező! - Mi?
Akna?
Hol?
Sok ott a kósza akna.
Széthordta őket az eső.
Én jól ismerem a területet.
A segítségem nélkül nem jut ki.
Értem én, de miért nem marad ott?
Miért közeledik?
Ha nem hallgat rám, könnyen elveszítheti a lábát...
- Mi a baj? - Nincs baj.
Pedig nem úgy néz ki.
Mondom, nincs baj.
Aknára lépett, igaz?
- Nem igaz. - Nem igaz?
Biztos?
Nem kell a segítségem?
Akkor most szépen forduljon meg!
Nem mozdul.
Itt Hegyi Sólyom. Itt Hegyi Sólyom...
Itt Galamb. Válaszoljon, Hegyi Sólyom!
Köszönöm.
Ne köszönje, nem adom oda.
Ne feledje, hogy fegyver van nálam!
Ne feledje, hogy ha lelő,
megöli az egyetlen embert, aki segíthet magán.
Amúgy én nem ismerem a környéket.
De aki igen, az is aknára léphet, nem?
Ha úgy fog állni, elzsibbad a lába.
- Megvagyok. - Hát jó.
Mivel ilyen jól megvan, én továbbállok.
Még rengeteg a dolgom.
Rendben.
Legalább azt hagyja itt!
Majd lecsordogál magához.
Időt kell nyernem. Megérti, ugye?
Nyakig ülök a pácban,
nem foglalkozhatok most mással.
Viszlát!
De ne lőjön hátba! Az olyan alattomos.
Látja azt a dobozt maga előtt?
- Igen. - Az egy PMD típusú akna.
Miért van itt ilyen sok akna?
Haladjon a part mentén!
Nézzen a lába elé!
Elárulok valamit, mert úgysem látom újra.
Maga nagyon is az esetem.
Ha az országaink egyesülnek, randizhatnánk!
Hogy tud...
még ilyenkor is viccelni?
Amúgy merre van dél?
Menjen azon az ösvényen, míg egy útelágazáshoz nem ér!
Ott...
forduljon jobbra!
Bízhatok magában?
Azt döntse el maga!
Már válaszoltam erre.
Viszlát!
Ri parancsnok!
Jól van?
- Ri parancsnok! - Itt vagyok!
Ri parancsnok!
Már kerestem.
Mondja meg a többieknek,
hogy tartóztassanak le minden gyanús alakot a környéken!
Önként jött?
Vagy kém?
Egy dél-koreai nő, aki véletlenül került ide.
Ne lőjék le, csak fogják el!
Igenis!
Itt Galamb. Válaszoljon, Kakukk!
- Itt Galamb. Válaszoljon, Kakukk! - Hallod ezt?
Ki keresi Kakukkot?
Itt Galamb. Válaszoljon, Kakukk!
Továbbítottam a parancsot.
Ri parancsnok!
Minden rendben?
Csak nem...
Ne féljen!
Máris hívom a műszakiakat!
Miért nem hatástalanítja maga, törzsőrmester?
Csinált már ilyet?
Egyszer, még újoncként.
Én bízom magában.
Meglátom, mit tehetek.
Várjon! Puszta kézzel áll neki?
Először távolítsa el a biztosítószeget!
Igen, uram. Ne féljen!
Óvatosan!
Ha elvéti, eltalálhatja a gyutacsot.
Igenis.
Itt most különösen vigyázzon!
Lassan, finoman!
Óvatosan!
Azt mondta, bízik bennem.
Bízom is.
- Megvan? - Meg, uram.
Menjünk!
Igenis.
Azt mondta, jobbra menjek.
Bíznom kell benne.
Csak nem hazudott.
De mégis hogy bízhatnék egy északiban? És ha átvert?
SE-RI VÁLASZTÁSA
Egy dél-koreai nő
keveredett a területünkre.
Azt mondták, lőjük agyon.
Biztos valami fegyveres kém.
- Kém? - Fegyveres?
Egek! Előbb a sírrablók, most meg egy kém.
És mindez a váltás előtt. Ezt a pechet!
Már hulla vagyok.
Alkossunk párokat!
Igenis. Menjünk!
Nem jöhetett volna holnap, a váltás után?
Akkor a hatodik osztag vesződne vele.
Bár ha elfogunk egy kémet,
busásan megjutalmaznak.
Megérdemelné az előléptetést, főtörzsőrmester.
- Előléptetés? - Igen.
Ez Pyo Chi Su mesterlövésznek való feladat.
- Főtörzsőrmester! - Igen?
- Hív a természet. - Menjen csak!
Kíváncsi voltam, mikor kapom meg a kitüntetését.
Ezek szerint ma.
Mi az?
Rosszul láttam?
Ott van!
Maradj veszteg! Ha nem rohangálna, le tudnám szedni!
Az a rohadt nő fut, mint a nyúl.
Mi ez, kísértet?
Itt Kakukk.
Erősítést kérek!
Istenem!
Miért üldöznek? Azt hittem, elengedtek.
AKNAMEZŐ
Az a terület tele van aknákkal!
ELLENŐRIZETLEN AKNAMEZŐ
Miért szaladgál egy aknamezőn?
Arra van a kerítésünk.
Maguk ketten kövessék a bal ösvényen!
- Én megyek a jobbon. - Igenis!
Az az átkozott nő!
Megállni!
- Francba! - Álljon már meg!
Jöjjön vissza!
Hé! Jöjjön vissza!
Nem öljük meg!
Hé! Maga! Őrült ez a nő!
- Miért megy oda? - Miért követnek?
Ne! Ne menjen!
Arra nem jut haza!
Jöjjön vissza!
- Mi? - Rossz irányba megy!
- Jöjjön vissza! - Mit kiabálnak?
Ha odamegy, mind meghalunk!
Ne menjen!
- Rossz irányba megy! - Ne arra!
Ekkora hülyét!
Miért mászott át a kerítésen?
Most mi legyen, uram?
Értesítse az őrséget!
Itt Kakukk. Válaszoljon, Sirály!
Sirály! Hé! Sirály!
„A szerelmesek útjai mindig egymáshoz vezetnek.
Bármily messzire is mész,
végül...
visszatalálsz hozzám.”
Vedd fel a nyakláncot!
Drága fiam, büszkeségem, Eun Dong!
Jól megy a sorod a seregben?
Tíz év elmúlhat könnyen és nehezen is.
Attól függ, hogy állsz hozzá.
Azt kívánom, hogy térj haza épségben,
kitüntetésekkel a melleden!
Édesanyám!
SE-RI
A hívott szám jelenleg nem elérhető...
Halló!
Titkár úr!
Micsoda?
Maga meg miről beszél?
Ma...
azt kérem, imádkozzunk a férjemért.
Ugyanis...
váratlan nehézségeink támadtak.
Mindig is figyelmesek voltunk, és ez a hála a jóságunkért.
Az a közönséges kis...
nőszemély
a férjem állására pályázik.
FÉRJEM
Mivel a férjem a legidősebb fiú a családban,
neki kéne...
FÉRJEM
Megbocsátanának egy percre? Elnézést!
Szívem!
Imádságon vagyok. Felhívlak, amint vége.
Se-ri eltűnt.
Mi?
Micsoda? Komolyan?
Rendben.
Ha bármit megtudsz, hívj!
Oké.
Atyaég!
Jesszusom!
Do asszony! Mi történt?
Alig hiszem el!
Még el sem mondtuk az imát,
de Isten már meghallgatott.
- Dicsértessék! - Ámen!
Helikopterek, drónok, szondák, keresőkutyák.
Mindent bevetünk, hogy megtaláljuk.
- Ne aggódjanak! - Jó.
Bízunk magukban.
Ami a leginkább aggaszt...
az a sajtó.
Ha megneszelik a történteket,
az jól bekavarhat.
- A részvényeink is zuhanhatnak. - Értem.
Amiatt ne aggódjon!
Bár bejelentjük az incidenst,
nem hozzuk nyilvánosságra a részleteket.
Van rá esély, hogy még életben van?
Nehéz megmondani,
de a tapasztalataim szerint
az ilyen esetekben...
úgy 48 óráig bírják.
- Olyan sokáig? - Az sok.
- Micsoda? - Ha élne,
akkor felhívott volna.
Állítólag a közeli kórházakban sincs.
Már tíz órája eltűnt.
Kicsi az esélye annak, hogy életben van.
- Nem igaz? - De igaz.
Vannak kutyáik. Hozzanak többet!
Nem látják, mekkora terület?
Így sosem fésülik át!
- Uram, már... - Ott sincs senki!
Azt a részt senki sem nézi.
Azt mondtad, elmész.
Hogy megtagadsz minket.
Úgy látom, mindent meg akarsz kaparintani.
Mondd meg apádnak, hogy nem vállalod!
Mikor megijedek
vagy mikor félek, még ma is ezt mondom:
„Anya!”
Vicces, nem?
Mert nekem nincs anyám.
Miféle anya szabadulna meg a lányától?
Nem igaz?
Anya!
Mi a franc? Ennek nem szabadna elszakadnia!
Amint hazaérek,
elkaszálom ezt a terméket!
Nektek meg lőttek!
Átmásztam a kerítésen,
és senki sincs itt?
Mi folyik itt?
Az összes katona szabadságon van?
- Az én hibám... - Nem igaz.
Az enyém.
Ugyan már!
Mi értelme bűnbakot keresni?
Egyébként Ri parancsnok veszítette el először,
mert aknára lépett,
ezért részben ő tehet róla.
Nem azt mondom, hogy Ri parancsnok hibája,
hogy aknára lépett.
Mindenki tudja, hogy sok van arrafelé.
Még a zöldfülűek is.
Biztos óvatos volt. Ennek ellenére rálépett.
Most már mit tehetnénk?
Maga ivott, Pyo főtörzsőrmester?
Mi?
Nem ittam alkoholt.
Csak bevettem az orvosságom.
Mondom,
nincs értelme bűnbakot keresni.
Gyorsan meg kell találnunk azt a nőt!
Mert ha az állambiztonságiak keze közé kerül,
akkor nekünk lőttek.
„Lőttek”?
Akkor sittre vágnak minket,
és végünk.
Mi? Börtönbe?
Vagy menesztenek
a seregből.
Édesanyám!
Itt a váltás ideje.
- Menjünk! - Igenis!
Figyelem!
BÜSZKE HAZÁM
Az ötös osztag sikeresen átadta a feladatot az őrposztnál.
Ri Jeong Hyeok osztagparancsnok.
Hogyan juthatott az a hajtómű nélküli légi jármű
a területünkre?
Pont úgy, hogy nincs hajtóműve.
Ha lenne, a radar észlelte volna,
függetlenül a széltől.
A hőkamera sem látja a hajtómű nélküli járműveket,
így csak szemmel lehet őket kiszúrni.
Ha a szél vetette ide azt a nőt,
- akkor most biztos retteg. - Hé!
Én is rettegek!
Még előttük el kell fognunk, ugye?
El kell fognunk,
kerül, amibe kerül.
Nem jártam itt már az előbb?
Csak körbe-körbe bolyongok.
Ide már nem jövök vissza.
Többször már ne lássalak!
Ég veled!
Hogy áll a keresés?
Mint láttad, mindent átkutatnak.
Ez a baj veled.
Nem Yoon Se-riről beszélek.
Nem Yoon Se-rit kellene kerestetned.
Mégis miről beszélsz?
Ne faggass, csak bökd már ki végre!
A szék most
üresen áll.
Érted, amit mondok?
Ezt is elszalasztod?
Több esélyed nem lesz.
Ha nem akarod végleg elveszíteni,
kerítsd elő!
Kerítsd elő Gu Seung-junt, aki meglépett a pénzzel!
SENJANG, KÍNA
Őrizze az ajtót!
Ha bármi gyanúsat lát, értesítsen!
Igenis.
Megbízható a pasas?
Micsoda kérdés!
Tudja, mennyire megválogatom az embereimet.
Igen, megbízható.
Na és maga, Oh úr?
Maga megbízható?
Már tudhatná, hogy megbízhat bennem.
Ugyanezt mondtam Yoon Se-hyeongnak, mielőtt elárultam.
Ott a pont.
Maga elképesztő!
Yoon úr most nyakig benne lehet.
Ő nem adja fel olyan könnyen.
Egészen a Fülöp-szigetekig követte a nyomom.
Maximum négy napon belül
itt is rám talál. Hová menjek legközelebb?
Hát igen. Ha van elég pénzed és embered,
bárhol a világon megtalálod, akit keresel.
Egy helyet kivéve.
Ott az internet,
az Interpol és a roaming
sem segít.
Miféle helyről beszél?
Mire vár? Nyögje már ki!
A CIVIL RENDŐRSÉGI ZÁSZLÓALJ NYOMOZÓIRODÁJA
Uram!
Üljenek vissza!
Egyenek nyugodtan!
Ezúttal pompás dolgokat találtunk.
Korjo szeladonedényeket, arany Buddha-szobrot.
A szobor kitűnő állapotban van.
Meg egy arany éjjeliedényt.
Szép munka!
Hol a zsákmány?
Biztos benne?
Természetesen.
Egyébként mi lesz velünk?
Az a rohadt parancsnok jól betett nekünk.
Ugye nem deportálnak majd Phenjanba?
Ri Jeong Hyeok nem ellenfél.
Mindhárman jutalomban részesülnek.
Köszönjük!
Kihűl az étel.
Egyenek!
FUVAR KELL
Mi? Nyisd ki az ajtót!
Nyisd ki az ajtót!
Nyisd már ki!
Emberek vannak odabent!
Istenem!
Parancsnok!
Az a nő sehogy sem juthatott ki élve.
Biztos felfalta egy vadkan.
Nincs okunk értesíteni az állambiztonságiakat.
Hogy érti?
Geum Eun Dong
egy nagy család feje. Három testvére van, és az anyja özvegy.
És ő arra vár,
hogy a fia hősként térjen haza.
Ezzel minden szülő így van.
Mivel Kim Ju Meok szolgálatban egy dél-koreai sorozatot nézett,
talán nem is jut el odáig...
Lehet, hogy az apja agyonveri.
Aki bűnt követ el, arra büntetés vár.
Ez igaz Geum Eun Dongra és Kim Ju Meokra,
mint ahogy rám is, amiért elszalasztottam a nőt...
Vagy magára,
amiért szolgálatban ivott.
Parancsnok!
Nézze!
KOREAI VÖRÖSKERESZT
Hála az égnek!
Hazaértem.
Majdnem Észak-Koreában kötöttem ki.
Ami ma történt velem,
az megérne egy CNN-interjút.
Bemegyek a városba.
Kölcsönkérek egy mobilt,
hívok egy taxit, és hazamegyek.
Áthívatom Im doktort, és kezeltetem magam.
Nemsokára otthon.
Miért van itt ilyen sötét?
Mindenki alszik?
Bocsánat! Kölcsönvehetem a mobilját?
Mi az? Indulj!
Gyerünk!
Elvtárs! Nem aludt ki éjjel a brikettje?
Nem aludt ki.
Elvtárs! Jól volt az éjjel?
Tudott aludni?
Igen.
Á, bekapcsolták az áramot!
De csak míg felkel a nap.
Jó, hogy reggelifőzés előtt van áram.
Bizony.
Ma tíz percet késett. Miért?
Nem akartam, csak úgy alakult.
Hol a maradék?
Tessék! Kérem a tyúktojásjegyeket!
Tessék, itt van tíz.
Adja gyorsan a tojást!
Jó sokat gyűjtött.
Milyen szorgalmas!
Ezek meg...
Mit művelnek?
Még melegek.
Tényleg.
- Jó reggelt! - Anya!
- Itt az idő. - Kezdjük a napot
egy kis testmozgással!
- Gyerünk! - Jöjjenek ki!
Gyorsan!
A NAGY VEZÉR MINDIG VELÜNK VAN
- Rim Jin Ju elvtárs! - Jelen!
- Jeong U Pil elvtárs! - Jelen!
- Park Eun Byeol elvtárs! - Mit művelnek?
Ő még nincs itt.
- Késik. - Mi ez az akcentus?
Ha bevárjuk, elkésünk.
Menjünk nélküle!
- Menjünk! - Menjünk!
Lépés, indulj!
- Hol vagyunk ? - Hol vagyunk ?
- A városban - A városban
- Hová megyünk ? - Hová megyünk ?
- Iskolába - Iskolába
- Miért megyünk ? - Miért megyünk ?
- Hogy tanuljunk - Hogy tanuljunk
- Kivel megyünk ? - Kivel megyünk ?
- Hát együtt - Hát együtt
A NÉP PARADICSOMA
A NAGY VEZÉR MINDIG VELÜNK VAN
- A városban - A városban
- Hová megyünk ? - Hová megyünk ?
- Iskolába - Iskolába
- Miért megyünk ? - Miért megyünk ?
- Hogy tanuljunk - Hogy tanuljunk
- Kivel megyünk ? - Kivel megyünk ?
Micsoda?
Még mindig Észak-Koreában vagyok?
Hong úr!
Halló!
Hong úr!
Hall engem, ugye? Tudom, hogy hall.
Rúgja ki a rendezvényeseket!
Biztos megnézték az előrejelzést?
Ilyen felelőtlen egy bagázst!
Amikor visszamegyek, magát...
Nem.
Magát békén hagyom.
Megígérem.
Nem haragszom.
Azért nem felel, mert azt hiszi, haragszom?
Nem haragszom. Tényleg nem.
Ezért, kérem, feleljen!
Azt hiszem...
valamiféle nemzeti parkban vagyok.
Szarvast is láttam.
Nézzen utána, van-e a közelben nemzeti park!
Bár ez parancsnak hangzott,
kérés volt.
Ugyan már!
Ne csinálja ezt velem!
Még annyi dolgom van!
Hegyekben áll a munka.
Például...
mindenkinek emelést akartam adni,
meg jókora prémiumot.
Ezt hallotta?
Tuti hallotta.
De most már ciki lenne válaszolni, mi?
Ha hall valaki,
jöjjön ide, kérem!
Hahó!
- A családom gazdag. - Nem érdekel.
Ha kitudódna, hogy itt bujkálok, maguk nyakig benne lennének, nem igaz?
Vagyis kirúgják a seregből.
- És bajban lesz. - Azt mondták, meghalt!
Az egymilliárd vonos csalás után bujkál.
Új célpont jelent meg a láthatáron.
Mit csinál itt?
Az aktájában nem szerepel a családja.
Minden gyanúsnak tűnik majd.
- Meghálálom a szívességét. - Nem kell.
Szó sincs szívességről.
A feliratot fordította: Somogyi Tímea